Diari Oficial de la Generalitat Valenciana


Sumari del DOGV 7940, del 20-12-2016 (2016/9909)

RESOLUCIÓ d'1 de desembre de 2016, de la Presidència de la Generalitat, per la qual es modifica el sistema de provisió del lloc de secretaria de la Mancomunitat de la Valldigna.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   7940

Data del DOGV
:   20-12-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/9909


Data del document
:   01-12-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ d'1 de desembre de 2016, de la Presidència de la Generalitat, per la qual es modifica el sistema de provisió del lloc de secretaria de la Mancomunitat de la Valldigna. [2016/9909]  
Per l'Ordre d'11 de novembre de 2003, de la Conselleria de Justícia i Administracions Públiques, es va eximir la Mancomunitat de la Valldigna de l'obligació de sostindre el lloc de secretaria.  
En conseqüència, les funcions reservades al lloc esmentat han sigut exercides per un funcionari d'administració local, amb habilitació de caràcter nacional, d'un municipi pertanyent a la Mancomunitat, mitjançant el sistema d'acumulació.  
El Ple de la Mancomunitat, en la sessió celebrada el dia 12 de juliol de 2016, va acordar modificar el sistema de provisió, de manera que les funcions del lloc de secretaria s'exercisquen per mitjà del sistema d'acumulació de funcions a una altra secretaria d'entitats locals, no pertanyents a la Mancomunitat de la Valldigna, en el cas que no siga possible la seua acumulació a secretaries d'entitats locals integrants de la Mancomunitat de la Valldigna.  
Sol·licitat el preceptiu informe a la Diputació Provincial de València, aquest ha sigut emés el 13 d'octubre de 2016 (amb registre d'entrada en la Presidència de la Generalitat de 25 d'octubre), en sentit favorable a la modificació del sistema de provisió sol·licitada per la Mancomunitat.  
En virtut d'això, i fent ús de les competències atribuïdes pels articles 2 i 14 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, resolc:  
  
Modificar el sistema de provisió del lloc de secretaria de la Mancomunitat de la Valldigna.  
Les funcions reservades al lloc mencionat seran exercides per mitjà del sistema d'acumulació de funcions a un funcionari o funcionària amb habilitació de caràcter nacional d'una altra entitat local pertanyent a la Mancomunitat. En el cas que això no siga possible, les funcions esmentades podran exercir-se mitjançant la seua acumulació a una secretaria d'una entitat local no pertanyent a la Mancomunitat.  
Contra aquesta resolució, que posa fi a la via administrativa, de conformitat amb el que estableix l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament, un recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no es pot interposar recurs en via administrativa, i això sense perjuí de la possibilitat d'efectuar el requeriment a què es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjuí que les persones interessades puguen exercitar qualsevol altra via que hi estimen oportuna.  
  
València, 1 de desembre de 2016.- El president de la Generalitat, p. d. (R 12.02.2016, DOCV 17.02.2016), el secretari autonòmic de Presidència: Andreu Ferrer Bautista.